Nerón Claudiu Drusu

Nerón Claudiu Drusu Xermánicu o Drusu el Mayor  fíu de Livia Drusila y del so primer esposu Claudiu Nerón.

Debíu a que Drusu nació cuando la so madre yá taba casada y viviendo col emperador Augustu, corrieron los rumores de que l'emperador yera'l verdaderu padre. P'acallar les males llingues, Augustu unvió al neñu a vivir col so pá.

Hermanu del que sería emperador, Tiberiu, casóse con Antonina la Menor, fía menor de Marcu Antoniu y de la hermana d'Augustu, Octavia, y foi padre de Xermánicu, del emperador Claudiu y de Llivila la Xoven. Cuando morrió, la so esposa Antonia negóse a volver a casase y al suicidase les sos caberes pallabres foron «siéntolo, Drusu» por face-y esperar tanto tiempu. Foi xeneral de gran ésitu ya queríu pol pueblu.

Drusu foi l'ancestru direutu de tres emperadores: Claudiu (el so fíu menor), Calígula (el so nietu, fíu del so fíu Xermánicu), ya Nerón (el so bisnietu).

Augustu prefería abiertamente Drusu a Tiberiu y presionó al Senáu romanu a que permitiera que Drusu aspirare a cargos públicos cinco años enantes de la edá permitía. D'esti xeitu, Drusu foi cuestor nel 18 e.C. ya pretor nel 11 e.C. Alcanzó'l consuláu nel 9 e.C.

Soldáu de gran prestixu ya popularidá, lluchó nos Alpes ya Xermania. Encargáu d'executar el plan d'Augustu pa la consolidación de la frontera renana de la Galia que permitiría les incursiones postreres en territoriu de Xermiania. Drusu ordenó la instalación d'un castella o fortín de vixilancia sobre l'asentamientu celta anomáu Argentorate, aición que foi oficialmente fechada nel añu 12 e.C. pola ciudad d'Estrasburgu pa la celebración del bimilenariu de la so fondación en 1988.

Favoritu pa asuceder a Augustu, morrió'l 14 de setiembre del 9 e.C. nos brazos del so hermanu Tiberiu. Drusu tenía 29 años y taba en Xermania, cuando'l so caballu resbaló, cayó y aplastó-y una pierna con una roca y desgarró-y un muslu, que s'infectó de gangrena. Foi enterráu nel Mausoléu d'Augustu. En Mogontiacum sos soldaos y Augustu erixeron nel so honor el llamáu Cenotafiu de Drusu.

 Referencies 

 Enllaces esternos 

Categoría:Roma antigua
Categoría:Wikipedia:Mantenimientu:Persones ensin plantía NF